
	„Bonjour Monsieur Gauguin“ – nová výstava a adventná Budapešť


Viedenské vianočné trhy patria medzi najväčšie, bratislavské medzi najmalebnejšie a budapeštianske rozhodne medzi najchutnejšie! Takto znie verdikt návštevníkov 3 európskych metropol, ktoré spája nielen Dunaj, ale aj spoločné dejiny a tak trochu aj kulinárske zvyky. My si tie tohoročné v maďarskej metropole spestríme návštevou naozaj jedinečnej výstavy, ktorá priblíži život a dielo francúzskeho postimpresionistického maliara, ktorý opustil kariéru burzového makléra, aby sa naplno venoval umeniu... Paul Gauguin je známy ako maliar čepcov z Bretónska, ale aj nahoty z Polynézie, spájal Európu s ostrovmi. A práve jemu je venovaná rozsiahla výstava, ktorá prevedie návštevníkov hlavnými etapami Gauguinovho života – Francúzskom, Bretónskom, Tahiti a Markézskymi ostrovmi – a predstaví tvorivú cestu, ktorá viedla umenie konca 19. storočia k základom modernity. Výstava je pokračovaním viac ako dve desaťročia trvajúcej, medzinárodne uznávanej série impresionistických a postimpresionistických výstav múzea (výstavy Moneta, Van Gogha, Cézanna, Renoira). Návštevníci tu nájdu asi 150 diel, okrem takmer 80 diel Gauguina budú súčasťou aj diela Clauda Moneta, Paula Cézanna, či Vincenta van Gogha. Medzi najznámejšie obrazy majstra patria slávne obrazy z tahitského obdobia, ktoré charakterizujú silné farby, exotické motívy a symbolizumus. Po dostatočnom voľne v múzeu aj na iné expozície sa presunieme už do víru vianočného mesta. Najprv sa môžeme zastaviť na hlavných trhoch mesta na námestí Vőrősmarty, kde okrem stánkov s vychýrenými dobrotami nájdeme aj viacero historických cukrární a kaviarní ktorým určite kraľuje cukráreň Gerbeaud. Trhy pod názvom Advent pri bazilike nájdeme na námestí pred Bazilikou sv. Štefana. Domáci vravia, že práve tu, vďaka tejto majestátnej stavbe, budete cítiť tú najvianočnejšiu atmosféru. Každý večer tu prebieha aj veľkolepá svetelná šou premietaná priamo na prednú fasádu Baziliky. V strede námestia sa uprostred klziska týči krásne osvietený vianočný strom. Na trhu nájdete množstvo stánkov s pestrou ponukou remeselných výrobkov a aj skvelých gastronomických špecialít, ktoré sa budú líšiť od tých bratislavských. Vyskúšať tu môžete klasický maďarský guláš, pečené prasiatko, perkelt, jaternice, klobásy, pečené kurence, langoše, či rôzne jedlá z rýb. Samozrejmosťou sú punče s rumom, varené víno, či pečené gaštany. Tesne pred odchodom si nezabudnite pozrieť svetelnú prezentáciu na priečelí baziliky, ktorá k tejto vianočnej atmosfére neodmysliteľne patrí. Príchod do Bratislavy okolo 21:00.
	Termín zájazdu:   21. 11. 2026            Cena zájazdu:  48 EUR

	Cena zahŕňa:

	✓  dopravu pohodlným klimatizovaným autobusom
✓  služby skúseného sprievodcu
✓  poistenie proti insolventnosti

	Cena nezahŕňa:

	ⓘ  komplexné cestovné poistenie UNION 3,50€ – (zahŕňa aj storno zájazdu, v prípade onemocnenia, hospitalizácie atď.)
ⓘ vstup na výstavu – dospelý cca 22€, senior nad 65r.- cca 11€ (upresníme v pokynoch)

